Туђинче (драмолет у једном чину)/3
III

СТАМЕНА (Долази оздо и носи на обрамици два котла воде. Застаје крај врљика): Босо, море, дома ли си?
БОСА (Излази на врати): Овде сам!
СТАМЕНА: Ено ти, море, човек иде!
БОСА (Претрне): Је л’ иде?
СТАМЕНА: Јес’, бо’ме, видела сам га својим очима.
БОСА: Је л’ са ’ча-Младеном?
СТАМЕНА: Јес,’ са њиме, а има и других.
БОСА: Је л’ далеко?
СТАМЕНА: Није... Него, како ћеш, црна друго? Јеси л’ што смислила?
БОСА: Што ћу да смишљам?
СТАМЕНА: Па како ћеш?
БОСА: Како ме Бог учи!
СТАМЕНА: Вала, друкче и не можеш! (Погледа доле). Ево их!
БОСА(Истрчи на вратнице, погледа на цикне): Милуне! (Раширених руку отрчи му у сусрет).
СТАМЕНА (Гледа за њом, па затим полази својим путем, осврћући се).

Туђинче (драмолет у једном чину)